《送高丽使》
宋代·刘攽

绝域求通使，皇华益藉才。男儿万里志，笑语片帆开。

积卤生阴火，奔涛起昼雷。曝鳞成岛屿，吐气误楼台。

城邑东迎日，居人学用杯。诗书自天性，冠带及家陪。

岁月如勤止，登临亦壮哉。威声逾肃慎，仙事指蓬莱。

鹏向南溟近，槎常八月来。言瞻析津次，遥见二星回。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。